《偈颂九十三首 其七十四》
宋代·释梵琮

尘起一毫，沤生全潮。如海之深，似天之高。明明了了，历历昭昭。

似飒飒，雨萧萧。光路宕，赤条条。无生国，路不遥。豁开功德藏，提起般若刀。

百宝光中垂雨露，五须弥顶溪波涛。还源无别旨，今日与明朝。

云间孙子开炉熬，林下一声婆饼焦。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。